નિવૃત્તી બાદનુ શેષ જીવન નિરાશામય નહી પરંતુ પ્રવૃત્તિશીલ તેમજ આનંદ પ્રમોદવાળુ બની રહે તે માટે સિનિયર સિટીઝન્સ કાઉન્સીલ વિસનગર દ્વારા સિનિયર સિટીઝન્સના હિતમાં ખુબજ મહત્વનુ કામ કરવામાં આવી રહ્યુ છે. આ સંસ્થા દ્વારા ફક્ત સિનિયર સિટીઝન્સના હિતમાં નહી પરંતુ સમાજના હિતમાં પણ વિવિધ મહત્વની કામગીરી કરવામાં આવી રહી છે. ત્યારે રોટરી ક્લબ ઓફ વિસનગર અને સિનિયર સિટીઝન્સ કાઉન્સીલના ઉપક્રમે તેમના પ્રયત્નોથી સમાજના હિતમાં જે જાહેરાત કરવામાં આવી છે તે ખરેખર અન્ય સિનિયર સિટીઝન્સ માટે માર્ગદર્શકરૂપ બની રહેશે. વિસનગરની આ સંસ્થાના કુલ ૩૫૦ સભ્યો છે. જેમાંથી ૧૪ સભ્યોએ દેહદાન માટે સંકલ્પ પત્ર ભરી સમાજ સેવાનું ઉત્તમ ઉદાહરણ પુરૂ પાડ્યુ છે. પોતાના જીવન દરમ્યાન મૃત્યુ પછીના ક્રિયાકર્મની વાતો કરવામાં મોટાભાગના લોકો ખચકતા હોય છે. ત્યારે દેહદાનનો સંકલ્પ કરી આ સમાજસેવીઓએ એ સાબીત કરી બતાવ્યુ છેકે મનમાં સમાજ સેવાની પ્રબળ ભાવના હોય તેજ આ કાર્ય કરી શકે છે. સિનિયર સિટીઝન્સ કાઉન્સીલના સભ્ય (૧) બોબડે આનંદરાય ધોડીબા (૨) ચૌધરી લાલજીભાઈ કાળુભાઈ (૩) પટેલ જયંતિભાઈ સોમાભાઈ (૪) શ્રીમતી પટેલ તારાબેન જયંતિભાઈ (૫) પટેલ ગોરધનભાઈ ચતુરભાઈ (૬) ર્ડા.જ્યોતિન્દ્ર નટવરલાલ ઝવેરી (૭) પટેલ નાથાલાલ મોહનલાલ (૮) શ્રીમતી પટેલ ડાહીબેન નાથાલાલ (૯) પટેલ રવિન્દ્રભાઈ હરગોવનદાસ (૧૦) શ્રીમતી પટેલ લક્ષ્મીબેન રવિન્દ્રભાઈ (૧૧) પટેલ ગુણવંતલાલ અંબાલાલ (૧૨) પટેલ હરગોવનભાઈ પ્રભુદાસ (૧૩) ચૌધરી ધનજીભાઈ વેલજીભાઈ તથા (૧૪) પટેલ અંબાલાલ રણછોડદાસે દેહદાન માટે સંકલ્પ પત્ર ભર્યા છે. જેમના વાલી વારસોએ પણ સંકલ્પ પત્રમાં સંમતી આપી તેમના સ્વજનના સમાજ સેવાના નિર્ણયને આવકાર્યો છે.